**ACTA DEL PLE EXTRAORDINARI DE L’AJUNTAMENT DE CÀNOVES i SAMALÚS. PLE NÚM. 3/2015**

A Cànoves i Samalús a les disset i trenta minuts del dia 18 de maig de 2015, a l’efecte de procedir a celebrar el plenari extraordinari, sota la Presidència de l’Alcalde Sr. Josep Lluís López Carrasco, es reuneixen els Srs. i Sres. Regidors i regidores al marge enumerats, assistits pel Secretari que dóna fe de l’acte.

MARIA LOURDES AGUIILERA BEDMAR (PSC)

PILAR LOSADA LOPEZ (PSC)

BLAS GARCIA GUERRA (PSC)

JOSEP CUCH CODINA (NIU)

MARIA DEL CARMEN BARRIO JULIO (NIU)

NOELIA CORTES RUEDA (EPM)

FRANCISCO J. JURADO DELGADO (PP)

ROSER DOLS OLIVERAS (CiU)

JOAN CARLES CUSELL GALICIA (ERC)

SECRETARI: Francesc d'A. Serras i Ortuño

Per part del Sr. Alcalde s’excusa la presencia del regidor d’EPM, Sr. Delgado, que no pot venir al plenari per motius de salut.

1. **Proposta d’aprovació de l’esborrany de l’acta número 1 /2015.**

Per part del Sr. Alcalde es pregunta als regidors assistents si tenen res a manifestar en relació a l’esborrany de l’acta que s’ha repartit conjuntament amb la convocatòria.

La Sra. Carme Barrio manifesta que en el punt 1 no s’han fet constar el Decrets d’Alcaldia, responent el Sr. Secretari que mai s’hi fan constar i que tant sols es diu que el ple en queda assabentat.

En relació al punt nou, manifesta que es fa constar que l’afer es aprovat per unanimitat però amb abstencions i que, si hi han abstencions, no pot ser per unanimitat. Pel Sr. Secretari es fa constar que es un tema semàntic però que significa el mateix, tot i que no hi ha cap problema en canviar-ho.

En relació al punt 10, la Sra. Carmen Barrio manifesta que no consta la resposta de l’Alcalde al comentari que va fer el Sr. Cuch referent de si seria sostenible amb nomes 875 € per nen i que el Sr. Alcalde va contestar que” la Generalitat no ens paga i ara son 1.300 € per nen.”

Pel Sr. Alcalde es posa a votació l’esborrany de l’acta, aprovant-se per unanimitat.

1. **Proposta d’aprovació de l’esborrany de l’acta número 2 /2015.**

Per part del Sr. Alcalde es pregunta als regidors assistents si tenen res a manifestar en relació a l’esborrany de l’acta que s’ha repartit conjuntament amb la convocatòria.

L’acte es aprovada per unanimitat, a excepció del Sr. Cusell que no hi era present.

1. **Proposta de separació de l’Ajuntament de Cànoves i Samalús del Consorci per a la gestió de Residus del Vallès Oriental.**

Per part del Sr. Secretaria, es dona compte de la voluntat de l’equip de govern de sortir del Consorci per a la gestió de residus del Vallès Oriental, en tant en quant, la recollida de andròmines es fa casa per casa i la selectiva esta adjudicada a la mateixa empresa que fa la recollida de deixalles. Manifesta el Sr. Secretari que la petició es basa en l’article 24 lletra a) dels Estatuts del Consorci.

El Sr. Cuch fa constar que no consta la proposta en l’expedient i que, durant l’any que l’ajuntament encara haurà d’estar-hi, el Consorci pot oferir algun Servei en temes puntuals.

Posat l’afer a votació es acordat per majoria absoluta amb els vots a favor dels regidors del PSC, CiU i PP i l’abstenció de la resta de grups.

1. **Proposta d’aprovació del model de declaración del registre d’interessos dels bens patrimonials dels membres de la Corporació Local.**

Per part del Sr. Secretari es dona lectura a la proposta:

“D’acord amb l’article 75.7 de la Llei 7/1985, de 2 d’abril, reguladora de las bases de règim local. En la seva redacció donada per l’article 42 de la Llei 14/2000, de 29 de desembre, els representants locals hauran de formular declaració dels bens patrimonials i de la participació en societats de tot tipus així com de les liquidacions dels impostos sobre la renta, patrimoni i, en el seu cas, societats.

Es proposa al Plenari, el següent model de declaració:

“En..................., amb DNI ..................... i domicili al carrer ............................... de la localitat de ..........................

Per mitjà de la present,

DECLARO:

1.- Que soc titulat únic dels següents bens immobles: (caldrà omplir una taula com la següent per cada bé)

|  |
| --- |
| Tipus:Situació:Descripció registral:Cargues / afectacions:Data d’adquisició: |

2.- Que soc titular, en un ...% dels següents bens immobles: (caldrà omplir una taula com la següent per cada bé)

|  |
| --- |
| Tipus:Situació:Descripció registral:Cargues / afectacions:Data d’adquisició: |

3.- Que soc titular únic dels següents bens mobles:

Descripció detallada:

4.- Que soc titular en un ....% dels següents bens mobles:

Descripció detallada:

5.- Que soc titular o co-titular de les següents accions/participacions de les societats que es detallen:

Descripció detallada:

Cànoves i Samalús, .... de juny de 2015.”

El regidor Sr. Cusell manifesta que també es podria incloure la entitat o entitats on els càrrecs electes tenen compte corrent.

La proposta, amb la modificació expressada pel Sr. Cusell, es aprovada per unanimitat.

1. **Proposta d’aprovació del model de declaració de causes de posible incompatibilitat i activitats que els hi pugui proporcionar ingresos economics.**

Per part del Sr. Secretari es dona lectura a la següent proposta:

“D’acord amb l’article 75.7 de la Llei 7/1985, de 2 d’abril, reguladora de las bases de règim local. En la seva redacció donada per l’article 42 de la Llei 14/2000, de 29 de desembre, els representants locals hauran de formular declaració sobre qualsevol activitat que els hi proporcioni o pugui proporcionar ingressos econòmics possibles causes d’incompatibilitat.

Es proposa al Plenari, el següent model de declaració:

“En..................., amb DNI ..................... i domicili al carrer ............................... de la localitat de ..........................

Per mitjà de la present,

DECLARO:

1.- Que si/no tinc possible causa d’incompatibilitat amb el càrrec de regidor, la qual podria ser la següent:...................................................

2.- Que en la meva activitat laboral, a dia d’avui, es la de ...................................

3.- Que l’activitat de ................................, es susceptible de proporcionar-me algun ingrés.

Cànoves i Samalús, .... de juny de 2015.”

La proposta es aprovada per unanimitat.

1. **Proposta d’aprovació definitiva del pressupost per l’exercici 2015, així com la plantilla de personal i les seves bases d’execució, previa resolución de les al·legacions presentades.**

Per part del Sr. Secretari es dona lectura a les al·legacions presentades pel grup municipal d’ERC, amb el següent text literal: (Es fa constar amb negreta la resposta que es dona)

Joan Carles Cusell i Galícia amb DI, i domicili al carrer, de Cànoves i Samalús, codi postal 08445, com a portaveu d’Esquerra Republicana de Catalunya en el consistori,

**EXPOSO**

Que l'Ajuntament de Cànoves i Samalús, reunit en sessió ordinària del Ple el dia 30 de març de 2015, punt número 3, va aprovar amb caràcter inicial el “Pressupost únic d’ingressos i despeses per l’exercici 2015, la plantilla de personal, i les seves bases d’execució”.

Que l'Ajuntament de Cànoves i Samalús va publicar un anunci en el BOPB, el dia 13 d’abril de 2015, en què comunicava l'inici del període de 15 dies d'exposició pública del pressupost per al 2015, els quals s’entenen com a hàbils, període que conclou el dia 30 d’abril d’enguany, avui.

Que en relació amb el Pressupost únic municipal de l'any 2015, tal com vam expressar en el Ple del dia 30 de març, ens hagués agradat que l’equip de govern hagués convocat una Comissió Informativa prèvia que hagués servit per arribar a conclusions sobre el pressupost 2014 i per parlar del pressupost del 2015.

Que a la vista de la documentació que se’ns ha lliurat abans del Ple i del que s’ha debatut en el mateix Ple, presentem les al·legacions i preguntes següents:

*Al·legacions a la plantilla de personal*

Al·legació 1a. Manca de la relació de llocs de treball

Manca la relació de llocs de treball, amb part de la informació específica sobre cada lloc de treball. Per exemple, dels funcionaris no se sap el complement específic, i dels laborals no se’ns dóna cap informació.

**Es proposa estimar l’al·legació i incorporar la relació de llocs de treball.**

Al·legació 2a. Manca del personal d’informació del Parc Natural en la plantilla de personal.

Fins l’exercici 2012 es va incloure el personal d’informació del Parc Natural en la plantilla de personal. Atès que estan reflectits en les partides de despeses de capítol 1 (920.13100 i 920.14300), encara que siguin personal laboral conjuntural, haurien de ser inclosos en la plantilla 2015.

**Es proposa estimar l’al·legació.**

*Al·legacions a les bases d’execució*

Al·legació 3a. Modificació de la redacció del títol preliminar (base 1. Àmbit d’aplicació de les bases d’execució).

En el punt 3, diu: “Aquestes bases s’apliquen amb caràcter general a l’execució del pressupost de l’entitat local i dels seus organismes autònoms”. Entenem que no havent-hi organismes autònoms, hauria de dir: “3.- Aquestes bases s’apliquen amb caràcter general a l’execució del pressupost de l’entitat local”.

**Es proposa estimar l’al·legació.**

Al·legació 4a. Proposta de supressió de la base 34 (altres procediments de concessió de subvencions)

La base diu: “L’Ajuntament pot determinar en les bases un altre procediment per a procedir a la concessió de subvencions”.

Aquesta base no té sentit i s’hauria de suprimir perquè no aporta res. El procediment de concurrència competitiva està definit en la base 32a i la concessió directa (subvenció mitjançant convenis i la concessió de subvencions consignades nominativament en els pressupostos), en la 33a.

**Es proposa estimar l’al·legació.**

*Propostes a partir de les bases d’execució*

Proposta 1. La base 6.2 diu: “Tots els expedients de modificacions de crèdits hauran de ser informats per la Intervenció i dictaminats per la Comissió Informativa d’Hisenda”.

D’acord amb la base esmentada, proposem que durant l’any 2015 es convoqui la Comissió Informativa d’Hisenda amb motiu de les modificacions de crèdit que es proposin des de l’equip de govern, i, si no fos el cas, que se’n convoqués com a mínim una abans del ple ordinari de desembre de 2015.

**S’estima la proposta**

*Preguntes vinculades a les bases d’execució*

Pregunta 1a. En les bases 31a (de les subvencions), 32a (procediment de concurrència competitiva), 33a (procediment de concessió directa) es defineix com s’atorgaran durant el 2015 les subvencions des de l’Ajuntament.

Com s’han atorgat les subvencions, en aquests primers 5 mesos de l’any 2015?

**Per part del Sr. Secretari es dona compte de que s’han atorgat d’acord amb la ordenança vigent.**

*Preguntes vinculades al pressupost de despeses 2015*

Pregunta 2a. En la partida de despeses corrents Reparació i manteniment d’edificis (151.21200) hi ha pressupostats 100.000 €, quan la despesa efectivament realitzada durant el 2014 va ser de 52.027,54 €. En el Ple del dia 30 de març ja vam preguntar per aquest increment, però la resposta no va ser clara. Podrien, a grans trets, dir a què es deu l’increment esmentat?

Per parta del Sr. Secretari s’informa que es deu a factures pendents d’aplicació.

Per part del Sr. Secretari es dona lectura a les al·legacions presentades pel grup municipal de NIU, amb el següent text literal: (Es fa constar amb negreta la resposta que es dona)

“L’Agrupació d’Electors **Nou Impuls i Unitat (NIU)** a l’ Ajuntament de Cànoves i Samalús, a la vista de l’Edicte publicat en el Butlletí Oficial de la Província de Barcelona el Dilluns 13 d’Abril de 2015, on quedant aprovat inicialment en Ple amb data 30 de Març del 2015, el pressupost únic municipal per l’exercici de 2015, així com la plantilla de personal i les bases d’execució, presenta les següents al·legacions:

**INGRESSOS EXERCICI 2015**

1.- El capítol 1 d’ingressos suposa més del 50% del pressupost municipal. Tenint en compte que aquest any hi ha hagut una revisió cadastral de la superfície edificada, i això ha dut a un augment de l’IBI, i amb conseqüència més ingressos per l’Ajuntament, cal que quedi reflectit en el pressupost municipal, així com l’impost sobre tracció mecànica que cada any va augmentant.

Proposem que es tingui en compte un augment de 10.000€ a la partida de l’impost sobre bens de naturalesa urbana, i un augment de 5.000€ a l’impost sobre vehicles de tracció mecànica.

**El regidor Sr. Cuch manifesta que hi ha queixes dels veïns i que està clar que la recaptació de l’IBI augmentarà i que caldria fer una previsió d’augment. El Sr. Jurado replica dient que cal tenir en compte també la morositat afegint el Sr. Cuch que, de totes maneres caldria fer un augment en aquestes partides. Es proposa desestimar aquesta al·legació.**

2.- En el capítol 2 queda reflectit a la partida d’impost sobre construccions, instal·lacions i obres l’import de 15.000€.

Pensem que aquesta previsió d’un 25% de reducció és desproporcionada i no s’ajusta a la realitat tot i el context econòmic.

Proposem que s’ha de preveure una recaptació de 20.000€, ja que en els darrers anys mai ha estat inferior a aquest import.

**El regidor Sr. Jurado manifesta que desconeix d’on surten les dades que exposa el grup municipal de NIU i que els pressupostos que elabora l’equip de govern sempre acaben quadrant. El regidor Sr. Cuch manifesta que ens diuen que la economia anirà millorant i que pot ser cal ser una mica optimistes i pensar que 20.000 € es possible tenint en compte que l’any anterior se’n van recaptar 22.000. El Sr. Jurado manifesta que si hi ha mes ingrés també serveix per fer una mica de “coixí”. Es proposa desestimar aquesta al·legació.**

3.- En el capítol 3 tenim el cànon o participació de FECSA que en els últims anys hem estat ingressant aproximadament 17.000€, i aquest any només es preveu comptar amb 8.500€.

Ens poden justificar per quin motiu s’ha reduït aquest import? Si no tenim justificació, proposem figuri l’import habitual.

**El Sr. Jurado manifesta que es paga d’acord amb el consum i que amb la instal·lació de les lluminàries LED el cost ha baixat un 60 % i per això es fa la previsió a la baixa. El Sr. Cuch manifesta que li sembla correcta el raonament. Es proposa desestimar aquesta al·legació.**

MODIFICACIONS D’INGRESSOS proposades per Nou Impuls i Unitat (NIU) :

*\*IMPOST SOBRE BENS DE NARURALESA URBANA 1.180.000€*

*\*IMPOST SOBRE VEHICLES DE TRACCIÓ MECÀNICA 190.000€*

*\*IMPOST SOBRE CONSTRUCCIONS, INSTAL.LACIONS I OBRES 20.000€*

*\*CÀNON O PARTICIPACIÓ FECSA 17.000€*

Amb aquestes modificacions suposa un pressupost total d’ingressos de **2.807.206,53€.**

**DESPESES EXERCICI 2015**

A l’apartat de despeses de l’exercici 2015, creiem que hi ha partides desmesurades i s’haurien de modificar, aquestes són:

1.- Treballs tècnics. Ja no és el primer cop que comentem que aquesta partida és excessiva, que s’hauria de reduir la dedicació del tècnic de cinc a tres dies setmanals,

Proposem reduir la partida dels treballs tècnics de 55.000€ a 35.000€ anuals.

**El Sr. Jurado manifesta que també es podria reduir a dos i pregunta quines bases té el grup de NIU per dir que amb tres dies n’hi ha prou. El regidor Sr. Cuch manifesta que l’arquitecte a vegades ha d’anar a veure coses de poca importància, obres menors, etc... i que potser es podria buscar a algú que fes aquesta tasca sense que fos arquitecte. La regidora Sra. Aguilera manifesta que posar un altre persona costaria prop de 1.600 € cada mes i que hi ha moltíssima feina. El regidor Sr. Cuch manifesta que amb l’estalvi que es pogués generar amb els dos dies que no vindria l’arquitecte es podria contractar a un altre persona i potser sortiria a compte. Es proposa desestimar aquesta al·legació.**

2.- Vies urbanes, camins públics i parcs. Aquesta partida passa de 140.000€ a 157.000€, és un augment desmesurat, però mai hauria de ser més d’un 5%, és a dir, 7.500€ anuals.

Proposem reduir la partida a 147.000€, i en el cas que hi hagi una nova inversió, s’haurà de reflectir en una partida apart.

**El Sr. Jurado manifesta que no sap d’on surt a quest percentatge del 5 per cent i que cal tenir en compte que tot és una previsió i que cal partir d’una base. El Sr. Cuch acaba dient que no pot haver-hi acord perquè son dos punts de vista diferents. Es proposa desestimar aquesta al·legació.**

3.- Reparacions, manteniment i construccions d’edificis. Cal reduir la partida de 100.000€ a 80.000€, tenint en compte que en aquesta partida s’hi destinen uns diners per a manteniment d’edificis, i aquest manteniment ha de ser constant de manera que l’import també ho sigui.

**El Sr. Jurado manifesta que els manteniments que calen fer son diferents cada any i que la partida es fa sobre les previsions de la regidoria d’obres. El Sr. Cuch replica dient que troba que es un augment desmesurat. Es proposa desestimar aquesta al·legació.**

4.- Maquinària, instal·lacions i utillatge. Proposem reduir la partida de 62.100€ a 52.000€ tot i això serà vers l’any passat un augment de 7.000€. Tenint en compte que s’ha establert una partida per la contractació de sis persones que necessitaran eines per treballar, entenem l’augment.

**El Sr. Jurado manifesta que hi ha molta maquinaria que cal renovar a part de les eines per les noves persones que entren. Es proposa desestimar aquesta al·legació.**

5.- Recollida d’animals perduts. No entenem com és que fins a l’any 2013 aquesta partida era d’import 0€, i els anys 2014 i 2015 passem a 6.000€ anuals. Evidentment és una partida que s’ha de dotar de pressupost suficient per poder gestionar els animals abandonats, però pensem que amb 2.000€ anuals és suficient, amb conseqüència podem reduir 4.000€ de la partida.

**El Sr. Jurado manifesta que està d’acord amb el raonament del Sr. Cuch però que la despesa existeix. La Sra. Losada manifesta que té un pressupost d’una empresa de Cardedeu que cobra 12.000€ anuals i que hi ha moltes trucades de veïns que cal atendre i que s’ha signat un conveni amb una empresa per 6.000 € anuals. El sr. Cuch manifesta que no tenia coneixement d’aquest conveni. Es proposa desestimar aquesta al·legació.**

6.- Comunicacions telefòniques fixes. Aquesta partida passa de 8.000€ a 12.000€ anuals. El regidor d’hisenda va explicar que havia negociat una rebaixa de la factura amb la companyia telefònica i així es va reflectir a l’exercici 2014. Proposem la continuïtat d’aquesta partida en 8.000€.

**El Sr. Jurado manifesta que possiblement es podria baixar aquesta partida fins els 8.000 € però que també fa de “coixí” si la despesa es menor.**

MODIFICACIONS DE DESPESES proposades per Nou Impuls i Unitat (NIU) :

*\*TREBALLS/TÈCNICS 35.000€*

*\*VIES URBANES, CAMINS PÚBLICS I PARCS 147.000€*

*\*REPARACIONS, MANENIMENT I CONSTRUCCIONS D’EDIFICIS 80.000€*

*\*MAQUINÀRIA, INSTAL.LACIONS I UTILLATGE 52.000€*

*\*RECOLLIDA D’ANIMALS PERDUTS 2.000€*

*\*COMUNICACIONS TELEFÒNIQUES FIXES 8.000€*

*\*FORMACIÓ TREBALLADORS 3.500€*

*\*ESPORTS 10.000€*

**CREACIÓ DE NOVES PARTIDES** proposades per Nou Impuls i Unitat (NIU):

\**DINAMITZACIÓ ECONÒMICA DEL MUNICIPI 10.000€*

*\*APORTACIÓ PER PREVENCIÓ D’INCENDIS (ADF) 3.000€*

*\*INSTAL.LACIÓ CALDERA BIOMASSA L’ESTELADA 74.908,50€*

Amb aquestes modificacions suposa un pressupost total de despeses de **2.807.206,53€.**

**CONCLUSIONS**:

Amb aquest estalvi i la nova reorganització de les partides pressupostaries per l’exercici 2015, podem aconseguir la instal·lació d’una caldera de biomassa i reduir la despesa de gas-oil. Cal dir que abans d’executar aquest pressupost, cal demanar una subvenció a la Diputació de Barcelona actualment vigent a la zona declarada Reserva de la Biosfera.

És per això que demanem a l’Equip de Govern Municipal atengui les nostres al·legacions a l’Aprovació Inicial de l’Exercici 2015, així com la plantilla de personal i les bases d’execució, i les incorpori abans de la seva aprovació definitiva. Josep Cuch, regidor NIU. Cànoves i Samalús a 29 d’Abril de 2015.”

El Sr. Jurado manifesta que no s’entén l’apartat de “Creació de noves partides”, perquè tot es vol dedicar a la dinamització econòmica, a l’ADF i a una caldera de Bio-massa que no es sap com es pot amortitzar, tot i afegint que cal instal·lar un “silo”, una maquina de subministrament, un vestiment, etc... La regidora Sra. Aguilera manifesta que això es podria fer quan estigues amortitzada la caldera o estigués espatllada i que als locals social ja s’han posat estufes d’aquest tipus amb un 50 per cent de descompte a través d’una subvenció que si que s’atorga a associacions però no a ajuntaments i que el cost total de la caldera de biomassa seria d’uns 150.000 €.

El Sr. Cuch manifesta que hi ha coses que no poden ser, com que la web turística la pagui el Consell del Poble de Samalús i que això és molt trist i que per tant, si que cal una partida per la dinamització econòmica del municipi, tant pel comerç com pel turisme. En relació a l’ADF manifesta que durant els anys 2013,14 i 15 no s’ha aportat res a l’ADF i que es va signar un conveni que no es compleix. Manifesta el Sr. Cuch que cal pagar, com a mínim , el 5 per cent del cost de les obres que es fan, uns 700 o 800 €, anuals i que l’ADF n’ha aportat 24.000 € que tenia estalviats. El Sr. Garcia pregunta al regidor Sr. Cuch si es creu que no es fa res en previsió d’incendis i replica dient que s’ha fet el PPI, el PPU i que cada any es netegen les franges i es pregunta que si tot el que argumenta es en base a 3000 € mes o menys replicant el Sr. Cuch que ell lo únic que diu es que aquest 5 per cent no s’ha pagat. En relació al tema de la caldera, el Sr. Jurado manifesta que hi ha mes coses que atendre, replicant el Sr. Cuch que ell ha posat el tema de la caldera perquè creu que es important i perquè el Sr. Alcalde sempre li diu que no proposa a que destinar els diners.

El Sr. Alcalde explica que amb els 10.000 € que es proposen destinar a la dinamització econòmica no es pot fer pràcticament res i que l’equip de govern ja s’ha gastat 500.000 € per dinamitzar econòmicament el poble. En relació a la caldera, manifesta que es pot demanar la subvenció i que, si es atorgada, s’inclou en el pressupost i es fa. El Sr Cuch replica al Sr. Alcalde dient que no entén el que significa dinamització econòmica.

Posat l’afer a votació, amb les modificacions adients d’acord amb les al·legacions estimades i es aprovat per majoria absoluta, amb els vots favorables del PSC, CiU i PP, l’abstenció dels regidors d’ERC i EPM i el vot en contra dels regidors de NIU.

**Moció del grup municipal d’ERC**

1. **Moció de suport al banc d’ADN per les identificacions dels desapareguts a la guerra civil.**

Per part del Sr. Secretari es dona lectura a la proposta presentada pel grup municipal d’ERC, en els termes següents:

“MOCIÓ DE SUPORT AL BANC D'ADN PER LES IDENTIFICACIONS DELS DESAPAREGUTS A LA GUERRA CIVIL

L'ADN com a eina per la recuperació de la dignitat i la memòria històrica. Una iniciativa

per identificar els desapareguts durant la guerra. Es tracta de recollir ADN pur dels familiars dels desapareguts, per tal que quan s’obrin fosses i es facin exhumacions de

cossos es puguin identificar de forma ràpida i fiable.

El maig de 2010 el Memorial Democràtic de la Generalitat de Catalunya presentava a Barcelona la Llei de Memòria Històrica Catalana i les dues primeres exhumacions de fosses comunes fetes al país. No hi havia, però, cap pla definit pel que fa a la identificació de les persones desaparegudes. Aleshores, diversos familiars de persones desaparegudes van prendre consciència de la urgència de conservar el testimoni genètic dels familiars encara vius, cada cop més grans i amb risc de desaparèixer, per assegurar les futures comparatives de l'ADN i mantenir l’esperança de la identificació dels desapareguts.

El departament de genètica forense de la Universitat de Barcelona van assumir el repte i es van posar a treballar en la creació d’un protocol rigorós, però senzill i barat alhora, per fixar les mostres familiars en un banc genètic. Era el juliol de 2012 i s’iniciava un procés que ja s’estava fent a d’altres països del món que han patit conflictes similars: <http://dom.cat/5br>.

El setembre de 2013, amb la inspecció en tota regla que els comissaris de l'ONU per les Desaparicions Forçades van fer a tot l’estat espanyol, des d’aquesta iniciativa es va forçar per part del Parlament de Catalunya una moció per posar a l’agenda del Govern el Banc d'ADN i la modificació de la Llei de Fosses. EI 19 de desembre de 2013 se’n va aconseguir l’aprovació per una àmplia majoria.

El passat 22 de juny de 2014, el grup que impulsa el Banc d'ADN per als familiars desapareguts a la Guerra Civil va tancar la recollida de finançament pel projecte a través de Verkami. Amb el micra mecenatge s’ha creat un material audiovisual, en forma de curt documental interactiu, per ajudar a fer entendre la necessitat d’aquesta eina genètica per a la identificació de persones.

Per tot l'exposat anteriorment, es proposen els següents **ACORDS:**

PRIMER.Mostrar el suport institucional de l'Ajuntament de Cànoves i Samalús a la iniciativa del Banc d'ADN per a la futura identificació dels parents desapareguts a la Guerra Civil.

SEGON.Prendre el compromís de difondre la iniciativa del Banc d'ADN als ciutadans i ciutadanes del municipi de Cànoves i Samalús amb, com a mínim les mesures:

- Organitzant conferències informatives sobre la iniciativa i divulgar el material

audiovisual i de difusió del Banc d'ADN.

- L'enviament d'una circular informativa sobre la iniciativa a les entitats de tot el municipi de Cànoves i Samalús.

- La col·locació d'un baner a la web municipal que faci enllaç amb el projecte del Banc d'ADN i altres relacionades amb les identificacions dels desapareguts.

- La formació i informació dels treballadors i treballadores de l'Oficina d'Atenció al Ciutadà o que atenguin la ciutadania, en general, per tal que puguin informar verbalment i en paper d'aquesta iniciativa, i facilitar així que els familiars que tinguin desapareguts puguin fer-se la prova d'ADN que ha de servir per identificar els cossos de les fosses o altres que en un futur es puguin exhumar.

TERCER.Informar d'aquest acord al departament de Governació de la Generalitat de Catalunya, als membres de la Comissió d'Afers institucionals del Parlament de Catalunya, als Grups Parlamentaris del Parlament de Catalunya, i als impulsors del Banc d'ADN de Catalunya que gestiona les Desaparicions Forçades del període 1936-1977.”

El regidor Sr. Cusell manifesta que cal fer mes força en el dispositiu primer i que hi ha 300 foses per exhumar i es vol que els ajuntaments ajudin. Manifesta el Sr. Cusell que us una iniciativa que es va fer durant el tripartit i que cal seguir per confortar a les famílies, amb tota l’ajuda que pugui prestar l’ajuntament.

L’afer es aprovat per unanimitat.

Abans d’aixecar el plenari, l’Alcalde dona les gràcies a tots els regidors que no continuen i dona sort als que es presenten a les properes eleccions.

I no havent més assumptes a tractar, per part de l’Alcaldia s’aixeca la sessió a les 18.50 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.